KOMISIJOS SPRENDIMAS
2004 m. rugpjūčio 2 d.
iš dalies pakeičiantis Sprendimą 97/467/EB dėl vienos Islandijos ūkiuose augintų laukinių gyvūnų mėsos (laukienos) įmonės ir vienos Botsvanos Ratitae genties paukščių mėsos įmonės įtraukimo į trečiųjų šalių įmonių, iš kurių valstybėms narėms leidžiama importuoti šiuos produktus, laikinąjį sąrašą
(pranešta dokumentu Nr. K(2004) 2681)
(Tekstas svarbus EEE)
(2004/591/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų tarpiniam laikotarpiui sudarymo sąlygų (1), ypač į jo 2 straipsnio 4 dalį,
kadangi:
(1)
1997 m. liepos 7 d. Komisijos sprendimu 1997/467/EB dėl trečiųjų šalių įmonių, iš kurių valstybės narės leidžia importuoti triušieną ir ūkiuose augintų laukinių gyvūnų mėsą (laukieną), laikinų sąrašų sudarymo (2) buvo parengtas laikinas įmonių, iš kurių valstybės narės gali leisti importuoti triušieną ir ūkiuose augintų laukinių gyvūnų mėsą (laukieną), sąrašas.
(2)
Islandija pateikė vienos ūkiuose augintų laukinių gyvūnų mėsos gamybos įmonės, kurią atsakingos institucijos patvirtino kaip atitinkančią Bendrijos taisykles, pavadinimą.
(3)
Botsvana pateikė vienos Ratitae genties paukščių mėsos gamybos įmonės, kurią atsakingos institucijos patvirtino kaip atitinkančią Bendrijos taisykles, pavadinimą.
(4)
Todėl šias įmones reikėtų įtraukti į šiame Sprendime 97/467/EB pateiktus sąrašus.
(5)
Dėl to, jog minėtų įmonių patikrinimai vietoje dar neatlikti, neturėtų būti leidžiama iš jų importuoti, nes fizinių patikrinimų atlikta mažiau negu reikalaujama 1997 m. gruodžio 18 d. Tarybos direktyvos 97/78/EB, 10 straipsnyje, nustatančiame principus, reglamentuojančius į Bendriją iš trečiųjų šalių įvežamų produktų veterinarinių patikrinimų organizavimą (3).
(6)
Todėl Sprendimą 97/467/EB reikėtų atitinkamai pakeisti.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/467/EB I priedas keičiamas taip, kaip nurodyta šio Sprendimo I priede.
2 straipsnis
Sprendimo 97/467/EB II priedas keičiamas taip, kaip nurodyta šio Sprendimo II priede.
3 straipsnis
Šis sprendimas taikomas nuo 2004 m. rugpjūčio 17 d.
4 straipsnis
Šis sprendimas skirtas valstybėms narėms.
Priimta Briuselyje, 2004 m. rugpjūčio 2 d.